ΓΡΑΠΤΗ ΕΡΩΤΗΣΗ E-0678/01

υποβολή: Monica Frassoni (Verts/ALE) προς την Επιτροπή

(8 Μαρτίου 2001)

Θέμα: Σύνδεση του αυτοκινητοδρόμου Α4 με την οδό πρόσβασης την Gardaland, Δήμοι Gastelnuovo και Lazise (VR) Ιταλία

Απαντώντας στις ερωτήσεις μας Ρ-0198/00(1) και Ε-2653/00(2) όσον αφορά τις πτυχές της διαπλάτυνσης της κοινοτικής οδού πρόσβασης στο πάρκο αναψυχής Gardalandπό την ονομασία Via Derna, η Επιτροπή επιβεβαίωσε ότι η περιφερειακή νομοθεσία δεν προβλέπει τη διαδικασία αξιολόγησης περιβαλλοντικών επιπτώσεων (ΑΠΕ) καθόσον η απόφαση που αφορά το Δήμο του Castelnuovo είναι κατώτερη των 5 χλμ., που αποτελούν το όριο για τις δευτερεύουσες οδούς εκτός πόλεων που εμπίπτουν έστω και εν μέρει στο πλαίσιο ευαίσθητων περιοχών(3).

Στην πραγματικότητα, η μελέτη είναι πολύ πιο πολύπλοκη και έχει ως στόχο να συνδέσει την Gardaland με τον αυτοκινητόδρομο Α4 με έναν άξονα ταχείας κυκλοφορίας με 4 λωρίδες. Η σύνδεση με περισσότερα κομμάτια αφορά πέραν του τμήματος της Via Derna που ξεκινά από τη διασταύρωση με την SS249 Gardesana και διακλαδώνεται στο έδαφος του δήμου Castelnuovo το τμήμα της Via Derna που περνά από το Δήμο Lazise, που θα συνδεόταν με την εθνική οδό SS 450 Napoleonica και θα συνέχιζε από τη διασταύρωση της τελευταίας με τηνφιστάμενη SS11 στην τοποθεσία Cavalcaselle έως τον αυτοκινητόδρομο Α4 με ένα νέο κομμάτι μήκους 800 μέτρων. Ένας νέος σταθμός διοδίων προβλέπεται να ανοίξει στο σημείο σύνδεσης του τελευταίου αυτού κομματιού με τον αυτοκινητόδρομο. Βρισκόμαστε μπροστά σε ένα παράδειγμα παράκαμψης των κανόνων σχετικά με την αξιολόγηση επιπτώσεων στο περιβάλλον. Πράγματι, η μελέτη εκπονήθηκε από τους τεχνικούς της Gardaland, έγινε δεκτή από το Δήμο του Castelnuovo και απεστάλη και εξετέθη σε διάφορες συνεδριάσεις στο Δήμο του Lazise, στην επαρχία Verona, στην ANAS (Εθνική Αυτόνομη Επιχείρηση Οδών) Βενετίας και στον ανάδοχο του αυτοκινητοδρόμου Α4 Brescia-Padova. Με εξαίρεση το Δήμο του Castelnuovo, όλοι οι άλλοι φορείς δεν έχουν ακόμη αποφασίσει ως προς το τμήμα της αρμοδιότητά τους. Υπάρχει κίνδυνος κάθε φορέας να παρουσιάσει σε διαφορετική χρονική στιγμή ένα τμήμα της νέας οδού που θα συνδέσει την Gardaland με το νέο σταθμό διοδίων χωρίς να πραγματοποιηθεί καμία ΑΠΕ μολονότι το συνολικό μήκος της σύνδεσης αυτής ανέρχεται σε 5,5 χλμ. περίπου.

Δεν θεωρεί η Επιτροπή ότι η σύνδεση Gardaland αυτοκινητοδρόμου Α4 θα έπρεπε να θεωρηθεί ως ενιαίο έργο και ως τέτοιο θα έπρεπε ναποβληθεί σε ΑΠΕ, λαμβάνονταςπόψη ότι τον δήμο του Castlenuovo αφορούν και άλλες μελέτεςποδομών όπως η νέα σιδηροδρομική γραμμήψηλής ταχύτητας Μιλάνου-Βερόνα και η νέα παρακαμπτήριος στην SS11 που θα προσετίθεντο στις ήδηφιστάμενεςποδομές (SS11 αυτοκινητόδρομος Α4, σιδηροδρομική γραμμή Μιλάνου-Βενετίας) οι οποίες είναι συγκεντρωμένες σε μία περιορισμένη έκταση;

Δεν θεωρεί η Επιτροπή ότι θα έπρεπε ναποβληθούν σε ΑΠΕ και οι νέες παρακαμπτήριες που προβλέπονται στην SS 249, την SS 450, τη νέα SS 11 και τον Α4;

(1) ΕΕ C 303 E της 24.10.2000, σελ. 60.

(2) ΕΕ C 136 E της 8.5.2001, σελ. 68.

(3) Όπως προσδιορίζονται στο παράρτημα Δ, περιφερειακός νόμος αριθ. 10 της 26.3.1999 σχετικά με την ΑΠΕ.

Κοινή απάντηση του κ. Wallstrm εξ ονόματος της Επιτροπής στις γραπτές ερωτήσεις E-0676/01, E-0677/01 και E-0678/01

(11 Μαΐου 2001)

Συμπληρωματικά προς την απάντησή της στη γραπτή ερώτηση E-2653/2000(1) του αξιότιμου Μέλους του Κοινοβουλίου, όσον αφορά την κατασκευή μιας αποβάθρας στην όχθη της λίμνης Garda προς εξυπηρέτηση του πάρκου αναψυχής Gardaland, το οποίο βρίσκεται στην τοποθεσία Ronchi di Castelnuovo del Garda (επαρχία της Βερόνας), εντός του προτεινόμενου τόπου κοινοτικής σημασίας Basso Garda IT3210018 δυνάμει της οδηγίας 92/43/ΕΟΚ του Συμβουλίου της 21ης Μαΐου 1992 για τη διατήρηση των ενδιαιτημάτων (φυσικοί οικότοποι στην οδηγία) καθώς και της άγριας πανίδας και χλωρίδας(2), η Επιτροπή επιθυμεί ναπογραμμίσει τα κατωτέρω.

Το άρθρο 6 της οδηγίας 92/43/ΕΟΚ προβλέπει απαιτήσεις προστασίας για τις ειδικές ζώνες διατήρησης. Σύμφωνα με τις διατάξεις του άρθρου 4 παράγραφος 5 της ίδιας οδηγίας, οι απαιτήσεις αυτές εφαρμόζονται επίσης στους τόπους κοινοτικής σημασίας μόλις αυτοί εγκριθούν σύμφωνα με τη διαδικασία που καθορίζεται στο άρθρο 4 παράγραφος 2, με βάση τον κατάλογο προτεινόμενων τόπων κοινοτικής σημασίας. Επί του παρόντος, δεν έχουν ακόμη προσδιορισθεί ειδικές ζώνες διατήρησης ούτε έχει εγκριθεί ο κατάλογος των τόπων κοινοτικής σημασίας. Εντούτοις, όσον αφορά τους προτεινόμενους τόπους κοινοτικής σημασίας, ιδίως όταν αυτοί στεγάζουν ενδιαιτήματα και είδη προτεραιότητας, τα κράτη μέλη έχουν ορισμένεςποχρεώσεις και οφείλουν να ενεργούν κατά τρόπο ώστε να μην διακυβεύονται οι στόχοι της οδηγίας. Ακόμη και ελλείψει κοινοτικού καταλόγου, συνιστάται στα κράτη μέλη τουλάχιστον να απέχουν από οιαδήποτε δραστηριότητα ενδέχεται να προκαλέσειποβάθμιση ενός προτεινόμενου τόπου.

Στον προτεινόμενο τόπο κοινοτικής σημασίας Basso Garda IT3210018 δενπάρχουν ενδιαιτήματα ή είδη προτεραιότητας. Ελλείψει τεκμηρίων καταγγελίας σχετικά με την εφαρμογή του κοινοτικού δικαίου, στη συγκεκριμένη περίπτωση δεν είναι δυνατόν επί του παρόντος να διαπιστωθεί παράβαση της οδηγίας 92/43/ΕΟΚ με βάση τις πληροφορίες που παρείχε το αξιότιμο Μέλος του Κοινοβουλίου.

Όσον αφορά τα οδικά έργα στα οποία αναφέρεται το αξιότιμο Μέλος του Κοινοβουλίου (δηλαδή, ο αυτοκινητόδρομος SS 450, από τη διασταύρωση με τονφιστάμενο αυτοκινητόδρομο SS 11 στο Cavalcaselle έως το ανατολικό τμήμα της παρακαμπτηρίου Peschiera del Garda, το τμήμα που συνδέει το χωριό Rovizza με το δυτικό τμήμα της ίδιας παρακαμπτηρίου, και η σύνδεση του Gardaland με τον αυτοκινητόδρομο A4 μέσω

μιας οδού ταχείας κυκλοφορίας τεσσάρων λωρίδων), τα έργα αυτά μπορεί να εμπίπτουν στις διατάξεις της κοινοτικής νομοθεσίας περί εκτίμησης των περιβαλλοντικών επιπτώσεων (ΕΠΕ) όπως αυτή ορίζεται στην οδηγία 97/11/ΕΚ του Συμβουλίου της 3ης Μαρτίου 1997 περί τροποποιήσεως της οδηγίας 85/337/EOK για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον(3).

Η Επιτροπή δεν γνωρίζει την κατάσταση που περιγράφει το αξιότιμο Μέλος του Κοινοβουλίου και, για τον λόγο αυτό, θα προβεί στις κατάλληλες ενέργειες ώστε να συγκεντρώσει λεπτομερείς πληροφορίες και να εξασφαλίσει την τήρηση του κοινοτικού δικαίου.

Η Επιτροπή θα ήθελε να τονίσει ότι τα κράτη μέληποχρεούνται να μεριμνούν ώστε οι στόχοι του κοινοτικού δικαίου ως προς την ΕΠΕ να μην παρακάμπτονται μέσω του κερματισμού των έργων. Πρέπει να συνεκτιμώνται οι σωρευτικές επιπτώσεις των έργων όταν τα έργα αυτά, λαμβανόμενα συνολικά, ενδέχεται να έχουν σημαντικές επιπτώσεις στο περιβάλλον.

(1) ΕΕ C 136 E της 8.5.2001, σελ. 68.

(2) ΕΕ L 206 της 22.7.1992.

(3) ΕΕ L 73 της 14.3.1997.